
PATVIRTINTA

Šakių rajono savivaldybės administracijos 

direktoriaus 2013 m. sausio 10 d.
įsakymu Nr. AT - 49
ŠAKIŲ RAJONO SAVIVALDYBĖS ADMINISTRACIJOS VYRIAUSIOJO SPECIALISTO PAREIGYBĖS APRAŠYMAS
                      
I. PAREIGYBĖS CHARAKTERISTIKA


1. Vyriausiasis specialistas yra karjeros valstybės tarnautojas.

2. Pareigybės lygis –   A. 


3. Pareigybės kategorija –  8.
II. PASKIRTIS

4. Vyriausiojo specialisto pareigybė reikalinga Lietuvos Respublikos darbuotojų saugos ir sveikatos įstatymo, korupcijos prevencijos įstatymo įgyvendinimui savivaldybės teritorijoje.
III. VEIKLOS SRITIS


5. Šias pareigas einantis valstybės tarnautojas vykdo funkcijas bendrojoje veiklos srityje − valstybės tarnyboje ir specialiojoje veiklos srityje − darbuotojų saugos ir sveikatos organizacinių, teisinių, techninių, medicinos prevencinių priemonių organizavimas, koordinavimas ir kontrolė, korupcijos prevencija.
IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI


6. Valstybės tarnautojas, einantis šias pareigas, turi atitikti šiuos specialius reikalavimus:
  
6.1. turėti aukštąjį universitetinį arba jam prilygintą išsilavinimą;

6.2. būti susipažinęs su Lietuvos Respublikos darbuotojų saugos ir sveikatos įstatymu, darbo kodeksu, Vyriausybės nutarimais ir kitais teisės aktais, reglamentuojančiais darbuotojų saugą ir sveikatą, korupcijos prevenciją;

6.3. būti susipažinęs su dokumentų rengimo, tvarkymo ir apskaitos taisyklėmis,                dokumentų  saugojimo tvarka;

6.4. mokėti dirbti MS Word ir MS Excel. 
V. ŠIAS PAREIGAS EINANČIO VALSTYBĖS TARNAUTOJO FUNKCIJOS


7. Siekiant įgyvendinti Lietuvos Respublikos darbuotojų saugos ir sveikatos įstatymo ir kitų darbų saugą reglamentuojančių norminių aktų nuostatas, šias pareigas einantis valstybės tarnautojas vykdo šias funkcijas:

7.1. konsultuoja juridinius ir fizinius asmenis apie darbuotojų  saugos norminių aktų reikalavimus, pradedant veiklą ir registruojant įmonę; 

7.2. konsultuoja savivaldybės teritorijoje esančias įmones, įstaigas, organizacijas, žemės ūkio bendroves, ūkininkus, kooperatyvines organizacijas (toliau – įmones) darbuotojų  saugos  ir sveikatos  klausimais,

7.3. rengia pasiūlymus savivaldybės vykdomosioms institucijoms, įmonėms darbuotojų saugos ir sveikatos klausimais;


7.4. organizuoja darbdavių, specialistų mokymą darbuotojų saugos ir sveikatos klausimais;


7.5. nurodo įmonėms saugos darbe pažeidimus, teikia  pasiūlymus darbuotojų saugos     sveikatos  būklės  gerinimo klausimais;


7.6. dalyvauja, valstybiniam darbo inspektoriui tikrinant, tiriant nelaimingus atsitikimus,  profesinius susirgimus, pramonines avarijas;


7.7. siūlo darbdaviams, valstybiniam darbo inspektoriui sustabdyti darbus, įrengimus,  objekto eksploatavimą, kai dėl darbuotojų saugos ir sveikatos reikalavimų  pažeidimų kyla grėsmė žmonėms;


7.8. vykdo savivaldybės administracijos darbuotojų saugos ir sveikatos tarnybos funkcijas. 

7.9. teikia pasiūlymus Valstybinės darbo inspekcijos teritoriniam skyriui dėl  nuobaudų  skyrimo asmenims, pažeidusiems darbuotojų  saugos ir sveikatos reikalavimus.

8. Įgyvendina korupcijos prevenciją rajono savivaldybėje:


8.1. nustato savivaldybės veiklos sritis, kuriose egzistuoja didelė korupcijos pasireiškimo tikimybė;


8.2. teikia motyvuotas išvadas dėl korupcijos tikimybės pasireiškimo savivaldybės veikloje bei kitą informaciją;


8.3. rengia ir teikia tvirtinti korupcijos prevencijos programą ir jos įgyvendinimo priemonių planą;


8.4. teikia administracijos direktoriui pasiūlymus dėl korupcijos prevencijos ir kontrolės savivaldybės veiklos srityje.

9. Vykdo kitas nenuolatinio pobūdžio funkcijas tam, kad būtų įgyvendinti savivaldybės administracijos strateginiai tikslai.
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS


10. Šias pareigas einantis valstybės tarnautojas tiesiogiai pavaldus rajono savivaldybės  administracijos  direktoriui.
_______________________________________

